als_Latn dik_Latn sag_Latn
Asport – Prej kohësh Spanja po kalon një krizë ekonomike e cila më së shumti ka sjellë pasoja sociale. Të shumta kanë qenë vetëvrasjet për shkak të papunësisë apo dhe borxheve. Por rasti më i fundit që ka si protagonistë teknikun dhe lojtarët e klubit të Rayo Vallecanos, tregojnë se kjo situatë problematike mund të kalohet vetëm duke u solidarizuar me njëri-tjetrin.
Trajneri Paco Jemez dhe lojtarët kanë rënë dakord që të ndihmojnë një grua të moshuar që të sistemohet në një shtëpi të re. 85-vjecarja Carmen Martinez Ayudo u detyrua të nxirrej nga shtëpia e saj ku kishte banuar që prej 50 vitesh pasi djali i saj nuk kishte mundur të shlyente një kredi prej 50 mijë dollarësh. Përmbaruesit dhe policia nuk u ndalën as para lotëve të saj.
Por fatmirësisht për të moshuarën, për të janë “ndalur” lojtarët e Rayo Vallecanos, klubit Madrilen që ka bazën e saj pikërisht në lagjen e 85-vjecares, në Vallecas.
“Nuk do të rrimë pa bërë gjë, do ta ndihmojmë këtë grua” – tha tekniku Paco Jemez për The Guardian – “Jo vetëm unë por edhe stafi dhe lojtarët. Të gjithë do t’i japim asaj një dorë në mënyrë që ajo të gjejë një vend ku të mund të jetojë denjësisht ashtu siç i ka hije dhe të mos ndihet e braktisur nga shoqëria. Këtë e bëjmë sepse ajo është nga lagjia jonë dhe si Klub i këtij komuniteti na takon që të bëjmë diçka për të.”
Rayo Vallecano aktualisht gjendet në vendin e 13-të në La Liga. Klubi është një nga skuadrat e Madridit, më saktësisht në lagjen Vallecas, një zonë me rreth 300 mijë banorë.
You must be logged in to post a comment Login
als_Latn als_Latn als_Latn als_Latn als_Latn eng_Latn